Morgenmad | Mad & Sundheds Blog - Samanthafotheringham.dk
En god og dejlig start på dagen er for mig et lækkert og sundt morgenmåltid. Lige nu er blåbær i sæson og inden bærsæsonen er over igen, skal jeg nå, at spise så mange bær som muligt. En ide til at bruge bær er denne morgengrød med hytteost og blåbær. Hytteost og morgengrød kan godt lyde som en sjov kombination, men selvom det måske lyder lidt mærkværdigt, så smager det virkelig lækkert sammen. Hytteosten er dejlig mild i grøden og blåbærrene bidrager med en frisk sødme. Grøden er nem at tilberede og på små 10-15 minutter har du et sundt morgenmåltid, som er rig på fibre, protein og antioxidanter. Morgengrøden har jeg pyntet med grofthakket mandler og friske blåbær.
Opskrift på grød med hytteost og blåbær
grofthakket mandler og friske blåbær.
Kom 1,5 dl. havregryn og 3 dl. vand i en gryde
Bland blåbær i grøden sammen med hytteost
Hæld grøden over i en skål
Pynt grøden med friske blåbær, grofthakket mandler
Kalorier: 53,5
Kulhydrat: 7,6g
Fedt: 1,2g
1 portion grød med ca. 5 hakkede mandler og en lille håndfuld blåbær til pynt indeholder ca. 250 kcal.
By Samantha Fotheringham • Grød, Morgenmad • 8
Endnu en grødopskrift til samlingen. Den her er dog lidt anderledes end de andre da den indeholder knækkede hvedekerner og grødris, som sættes i blød i mindst 12 timer og koges i ca. 50 minutter. Det kræver lidt tid og planlægning, men til gengæld får du en velsmagende grød med en god konsistens. Opskriften passer bedst til de dage, hvor du har fri eller til weekenden. Mysligrøden består af knækkede hvedekerner, grødris, mandler, rosiner, sesamfrø og kokosmel, men hvis du fortrækker andet tørret frugt eller andre kerner og frø kan du sagtens skifte mine forslag ud med de ting som du bedst kan lide. Husk du er ”the master chef” i dit køkken. Der er ikke noget mad, som ikke kan blandes sammen, der er bare nogle ting som smager bedre sammen end andet. Grøden er rig på fibre, sund fedt og gode kulhydrater. Du kan spise grøden som den er eller hælde lidt skummetmælk henover.
Tid: ca.13 timer (arbejdstid ca. 15 minutter)
0,5 dl. grødris
60 g rosin (Gem 10 g til topping)
35 g mandler (Gem 10 g til topping)
1,5 spsk. sesamfrø (Gem 0,5 spsk. til topping.)
1,5 spsk. Kokosmel (Gem 0,5 spsk. til topping.)
Lidt frysetørret brombær (ikke nødvendig)
Bland hvedekerner, ris og vand i en gryde.
Sæt det køligt i min. 12 timer.
Skær rosin i mindre stykker og hak mandler groft.
Put rosin, mandler, sesam og kokos i gryden og kog det hele under låg i ca. 50 minutter.
Rør jævnligt i grøden over hele bunden.
Når grøden er færdig smages den til med salt.
Hæld grøden op i 2 skåle
Fordel kokosmel, sesamfrø, mandler, rosiner og lidt frysetørret brombær henover den varme grød.
Kulhydrat: 12,8g
Ovnbagt grød med æble, nødder og dadler er en luksusudgave af den almindelige morgengrød. Jeg laver gerne denne ovnbagte grød, hvis jeg har gæster til morgenmad, da det er en stor portion. Grøden er super nem at tilberede og kan stå og passer sig selv i ovnen, imens du kan gøre dig klar. Der er sikkert flere af jer som dagligt spiser havregrød til morgenmad, men vidste du at grød er blevet super populært? Som Karolines køkken skriver i deres grødhæfte, så er grød blevet HOT. Tiden med triste grøddage er ovre. I dag kan du opleve restauranter og cafeer i storbyen, som har grød på menukortet.
Jeg har fået inspiration til denne ovnbagte grød fra Karolines køkkens grødhæfte, men jeg har selvfølgelig givet grøden mit eget ”touch”. Grøden har en lækker cremet konsistens med en sødme fra de tørrede dadler og æblerne og en let krydret smag fra kanel og kardemomme. Grøden er perfekt, som del af en brunch eller til eftermiddagskaffen med lidt skyr til. Jeg synes at grøden smager dejligt, både varm og kold, så du kan sagtens gemme resterne og spise dem som et hurtigt mellemmåltid.
Opskrift på ovnbagt grød med æbler, mandler og dadler
20g hasselnødder
40g tørret dadler
0,25 tsk. kardemomme
0,25 tsk. kanel
0,25 tsk. vaniljepulver
Hak nødder, æbler og dadler groft.
Pisk æggene og bland de øvrige ingredienser i æggemassen.
Bland det hele forsigtigt sammen og hæld grøden over i et ildfast fad (ca. 21 x 21 cm)
Bag grøden midt i ovnen ved 200 grader i ca. 30 minutter.
Kalorier: 133,5
En god start på dagen er for mig et sundt og ernæringsrigtigt morgenmåltid, så jeg er klar til dagens udfordringer og oplevelser. De dage du har lidt ekstra overskud om morgenen, bør du gøre dig selv den store tjeneste at forkæle dine smagsløg og din krop med dette skønne ingefærshot med citron. Dette forfriskende shot er meget simpelt at lave og kræver kun 5-10 minutter. Jeg vil næsten sige, at når du har lavet den et par gange kan du lave den med bind for øjne. Hvis du ikke er så vild med ingefær skal du ikke være bekymret, da ingefærsmagen ikke er voldsomt gennemtrængende. Syren fra citronerne giver en god balance til ingefæren og tilføjer en skøn frisk og syrlig smag.
2 spsk. Perfekt sød eller andet sødemiddel.
Pres saften fra citronen og skræl ingefæren.
Bland alle ingredienserne i en blender og lad den køre til ingefæren ikke er synlig mere.
Smag til med sødemiddel.
Kalorier: 18
By Samantha Fotheringham • Morgenmad • 27